ANAN ขยับเพิ่มเป้ายอดโอนปีนี้อีก 0.4% หลัง backlog สิ้น Q1/59 ทำนิวไฮ
ANAN ขยับเพิ่มเป้ายอดโอนปีนี้อีก 0.4% จากเป้าหมายที่ตั้งไว้ก่อนหน้าอยู่ระหว่าง 1.5-1.6 หมื่นลบ.
12 พ.ค. 2559

 นายชานนท์ เรืองกฤตยา ประธานเจ้าหน้าที่บริหาร และกรรมการผู้จัดการใหญ่ บริษัท อนันดา ดีเวลลอปเม้นท์ จำกัด (มหาชน) หรือ ANAN เปิดเผยว่า บริษัทปรับเพิ่มเป้ายอดโอนทั้งปีอีก 0.4% จากเป้าหมายที่ตั้งไว้ก่อนหน้าอยู่ระหว่าง 15,000-16,000 ล้านบาท ขณะที่มียอดขายรอรับรู้รายได้ ณ สิ้นไตรมาส 1/59 กำหนดภายในช่วง 3 ปีข้างหน้าจำนวนกว่า 38,500 ล้านบาท ทำสถิติสูงสุดอีกครั้ง โดยเพิ่มขึ้น 3.7% จากไตรมาสก่อน และเพิ่มขึ้น 12.5% จากช่วงเวลาเดียวกันของปี 58
ทั้งนี้ บริษัทมีภาพรวมการดำเนินธุรกิจที่ประสบความสำเร็จจากตัวเลขรายได้ และกำไรสุทธิที่แข็งแกร่งสอดคล้องกับในปี 2559 ถือเป็นช่วงของการเก็บเกี่ยวผลตอบแทน (Harvest Period) ตั้งแต่เงินลงทุนจาก IPO ที่นำมาพัฒนาโครงการและมีการเปิดขายไปก่อนหน้านี้ รวมถึงการก่อสร้างได้แล้วเสร็จ และเริ่มมีการโอนกรรมสิทธิ์ โดยจะเริ่มสร้างผลตอบแทนจากยอดโอนในปี 59 จำนวน 5 โครงการ 